**NOTĂ INFORMATIVĂ**

**la proiectul Hotărârii Guvernului**

**cu privire la alocarea mijloacelor financiare**

**pentru susținerea programelor raionale/municipale de granturi**

|  |
| --- |
| **1. Denumirea autorului și, după caz, a participanților la elaborarea proiectului** |
| Proiectul Hotărârii Guvernului *Cu privire la alocarea mijloacelor financiare pentru susținerea programelor raionale/municipale de granturi* este elaborat de Ministerul Educației, Culturii și Cercetării. |
| **2. Condițiile ce au impus elaborarea proiectului de act normativ și finalitățile urmărite** |
| Proiectul a fost elaborat în scopul punerii în aplicare a art. 6, alin. (1), lit. c) și art. 12, alin. (2), lit. c) din Legea nr. 215/2016 cu privire la tineret, art. 3, lit. c) din Legea bugetului de stat pentru anul 2021 nr. 258/2020, precum și în conformitate cu prevederile Acordurilor de parteneriat privind dezvoltarea centrelor de tineret, semnate între Ministerul Educaţiei, Culturii și Cercetării și consiliile raionale, având drept scop sporirea nivelul de activism civic al tinerilor, inclusiv în rândul celor cu oportunități reduse, prin dezvoltarea mecanismelor (tip grant) de susținere a inițiativelor tinerilor la nivel de comunități. |
| **3. Descrierea gradului de compatibilitate pentru proiectele care au ca scop armonizarea legislaţiei naţionale cu legislaţia Uniunii Europene** |
| Proiectul actului normativ nu conține norme privind armonizarea legislației naționale cu legislaţia Uniunii Europene. |
| **4. Principalele prevederi ale proiectului și evidențierea elementelor noi** |
| În temeiul angajamentelor asumate prin semnarea Acordurilor de colaborare între Ministerul Educației, Culturii și Cercetării și autoritățile administrației publice locale de nivel II privind implementarea Programului de dezvoltare a Centrelor de tineret 2022 (Ordin nr. 65 din 06.04.2017, <https://mecc.gov.md/sites/default/files/doc.2.pdf>), autoritățile publice locale desfășoară anual programe de granturi pentru organizațiile de tineret și grupurile de inițiativă.  Programul de granturi este desfășurat de fiecare autoritate publică locală în parte în baza Regulamentului-cadru privind organizarea şi desfăşurarea programului de granturi pentru organizațiile de tineret și a concursului național/local de proiecte pentru grupurile de inițiativă ale tinerilor (<https://www.legis.md/cautare/getResults?doc_id=109593&lang=ro>).  Autoritățile publice locale care au aprobat Regulamentul-cadru sus menționat și au prevăzut mijloace financiare pentru desfășurarea programului de granturi adresează ministerului cu solicitarea de co-finanțare, în baza angajamentelor comune asumate.  Mijloacele financiare sunt transferate de la bugetul de stat autorităților publice locale, în baza solicitării Ministerului Educației, Culturii și Cercetării, urmare a recepționării setului de acte obligatorii (decizia de aprobare a Regulamentului privind organizarea și desfășurarea programului de granturi pentru organizațiile de tineret și a concursului local de proiecte pentru grupurile de inițiativă ale tinerilor; decizia de creare a comisiei de examinare și selectare a inițiativelor/proiectelor tinerilor înaintate în cadrul concursului; extrasul din contul curent al Centrului de tineret coordonator al procesului de implementare a programului raional/municipal de granturi pentru tineri, în care vor fi reflectate alocațiile financiare din bugetul consiliului raional/municipal și procesul-verbal al comisiei privind examinarea şi selectarea inițiativelor/ proiectelor, cu lista proiectelor câștigătoare).  Pentru anul curent, din 22 autorități ale administrației publice locale de nivel II cu care ministerul are semnate acorduri de colaborarea, au fost înaintate solicitări pentru finanțare de către 15 autorități, în sumă totală de 960,0 mii lei. |
| **5. Fundamentarea economico-financiară** |
| Mijloacele financiare necesare implementării prevederilor proiectului hotărârii Guvernului au fost planificate în Legea bugetului de stat pentru anul 2021 (art. 3, litera c)) și nu necesită alocații suplimentare. |
| **6. Modul de încorporare a actului în cadrul normativ în vigoare** |
| Proiectul se integrează în sistemul legislației și este corelat cu prevederile actelor normative în vigoare, cu care se află în conexiune și nu va necesita modificarea altor acte legislative sau normative. |
| **7. Avizarea și consultarea publică a proiectului** |
| În scopul respectării prevederilor Legii nr. 239/2008 privind transparenţa în procesul decizional, proiectul Hotărârii de Guvern urmează a fi plasat pe pagina web oficială a Ministerului Educației, Culturii și Cercetării www.mecc.gov.md, compartimentul *Transparenţă*, directoriul *Transparenţă decizională*. |

**Lilia POGOLȘA**

**Ministru**

*Ex. Aliona Dumbrăveanu*

*Tel. 022 820-859*